
En rest af dansk ret bliver stadig 
brugt på de Dansk-vestindiske Øer 


Af ANTONIO AROCHO 1 


Mens procesomkostninger og forsinkelser har 
fået mange domstole i hele U.S.A. og verden til 
at gennemføre og udvide brugen af mægling, 
voldgift, forhandling og andre måder at løse tvi¬ 
ster på, har de stridende parter på Virgin Islands 
(herefter kaldet Jomfru-øerne) haft mulighed for 
civil konfliktløsning gennem forlig uden efter¬ 
følgende proces. Dommerne på Jomfru-øerne har 
længe været optaget af forlig af civile konflikter 
som et alternativt middel til konfliktløsning. Fra 
alle sider af retsvæsenet på Jomfru-øerne har 
forlig af civile konflikter berørt og vil fortsætte 
med at berøre den almindelige borger. 


Emnet for denne artikel er forlig som en alter¬ 
nativ måde at løse konflikter på 5 inden for ram¬ 
merne af Jomfru-øernes Territorialdomstol. For¬ 
lig har som kilde historien , 6 loven 7 og retsregler¬ 
ne 8 og kan på visse punkter sammenlignes med 
den mæglingsproces , 9 der blev brugt af proce¬ 
derende parter ved retstvister på Jomfru-øerne . 10 

Det er denne forfatters håb, at artiklen vil 
opmuntre advokaterne og dommerstanden i om¬ 
rådet ved det Caraibiske Hav til at overveje for¬ 
lig som et alternativ til proces, og at artiklen vil 


1. Assistant Attomey General, Virgin Islands Department 
of Justice, St. Thomas, United States Virgin Islands. 
Tidligere judicial law clerk ved Territorialdomstolen på 
Jomffu-øeme, B.S.C., Rider College; Seton Hall Univer- 
sity School of Law. 

De synspunkter, der kommer til udtryk i artiklen, er 
alene forfatterens og ikke nødvendigvis Justitsministeri¬ 
ets eller Territorialdomstolens. Artiklen er blevet til gen¬ 
nem samtaler med dem, der virker ved Territorialdomsto¬ 
len på Jomffu-øeme. 

Antonio Arocho, P.O. Box 306953, VDS, St. Thomas, 
United States Virgin Islands 00803-6953. 

2. Oversat af stud.jur. Dorte Høilund. 

3. Se Enslen, ADR; »another acronym, or a viable alterna¬ 
tive to the high cost of litigation and crowded court dock- 
ets? The debate continues ...«, 18 N.M.L. Rev. 1-47 
(1988). 

4. Se nedenfor i og ved note 12 og 19. 


5. Forlig defineres som tilpasning og bilæggelse af en tvist 
før proces på en venskabelig, (afslappet) måde med hen¬ 
blik på at undgå retssag. Black’s Law Dictionary s. 262 
(6th ed. 1979). 

6. Se nedenfor i og ved note 34 til 40.. 

7. Se nedenfor i og ved note 42 til 47. 

8„ S. sL 

9,. Mægling defineres som den virksomhed, der udføres af 
en tredjemand mellem to stridende parter (under en pro¬ 
ces) med det formål at overtale dem til at tilpasse sig 
eller bilægge deres tvist Black’s Law Dictionary s. 885 
(6th ed. 1979). 

10. Siden 21. juli 1992 har procederende parter ved Terri¬ 
torialdomstolen og Distriktsdomstolen på Jomfru-øerne 
haft muligheden for at mægle i alle civile konflikter i 
medfør af henholdsvis artikel 7 i Rules Goveming the 
Territorial Court of the Virgin Islands, Virgin Islands 
Court Rules Annotated (1993) og LRCi artikel 3.2 of the 
District Court, Virgin Islands Court Rules Annotated 
(1993). 

11. Abraham Lincoln, tidligere amerikansk præsident, skrev 
i 1850: 

Discourage Iitigation,, Pursuade your neighbours to com- 
promise whenever they can. Point out to them how the 
nominal winner is often a real loser in fees, expenses, 
and waste of time. As a peace-keeper, the lawyer has a 
superior opportunity of being a good man. There will 
still be business enough 

»The Writings and Speeches of Abraham Lincoln« 15 
(P. Van Doren Stem ed. 1961),. 

12.. 28 Encyclopedia Americana Virgin Islands 148 (1977). 

13. The Universal Almanac 175 (1990). 

14.. Den reviderede Organic Act af 22. juli 1954, ch„ 558,68 
Stat. 497 (nugældende version i 48 U.S.C. Section 1561 
(1984)). 

15. Se José A. Cabranes, Puerto Rico: »Colonialism as Con- 
stitutional Doctrine«, 100 Harv. L Rev 450,454 (1986) 
(boganmeldelse) (anmelder J Tourella, The Supreme 
Court and Puerto Rico: »The Doctrine of Separate and 
Unequal« (1985)). Se Smith v. Government, 375 F.2d 
714, 6 V.I. 136 (tredje Cir. 1967), cert. Den. 386 U.S. 

oplære advokaterne på Jomfru-øerne i dette 
unikke værktøj til konfliktløsning.’ 1 


Jomfru-øerne og deres retssystem 
Jomfru-øerne består af 68 øer dækkende 338 
km 2 .'Øgruppen ligger på det nærmeste midt i det 
Caraibiske Hav ca. 1920 km sydøst for Florida, 
U.S.A., og 64 km vest for øen Puerto Rico. De 
mere kendte af Jomfru-øerne er St. Thomas, 82 
km 2 ; St. Croix, 205 km 2 ; og St. Jan, 51 km 2 . 12 
Hovedstaden, Charlotte Amalie, ligger på St. 
Thomas. De andre byer er Cruz Bay på St. Jan, 
og Christiansted og Frederiksted på St. Croix. 
Der bor ca. 112.000 mennesker på Jomfru-øeme, 
hvoraf 80% er af afrikansk oprindelse. 13 Jomfru- 
øerne bliver styret efter bestemmelserne i den 
reviderede Organic Act of the Virgin Islands, der 
blev vedtaget af det føderale Repræsentanternes 
Hus i 1954. 14 Beboerne på Jomfru-øerne blev 
amerikanske statsborgere i 1927. Selv om bebo¬ 
erne på Jomfru-øerne er amerikanske statsbor¬ 
gere, stemmer de ikke ved det amerikanske præ¬ 
sidentvalg, og deres repræsentanter i det føderale 
Repræsentanternes Hus er delegerede uden stem¬ 
meret, fordi området aldrig blev indlemmet i 
U.S. A. 15 


U.S.A. købte i 1917 Jomfru-øerne af Dan¬ 
mark for 25 mili. dollars. 16 Før den danske besid¬ 
delse har herredømmet over øerne passeret Hol¬ 
land, Frankrig, Spanien, England og Malteserrid- 
deme. 17 U.S.A. erhvervede øerne p.g.a. deres 
strategiske værdi, og som følge heraf var U.S.A. 
på dette tidspunkt ikke særligt interesseret i 
retsplejen, så længe den ikke greb ind i admini¬ 
strationen. 18 Derfor respekterede de første love 
vedrørende retsplejen de eksisterende danske 
love, og alle de eksisterende domstole på de 
Dansk-vestindiske Øer bevaredes indtil 1921. 19 

Med tiden skete der forandringer med dom¬ 
stolsorganisationen i området. I 1921 var den 
dømmende magt hos en distriktsdomstol, poli¬ 
tiretter, ungdomsdomstole og en distriktsdom¬ 
stolskommissær. 20 I henhold til 1921 -bestemmel¬ 
serne skulle politiretterne ligge i byen Charlotte 
Amalie på St. Thomas og i byerne Christiansted 
og Frederiksted på St. Croix. 21 1 1936 blev Di¬ 
striktsdomstolen udpeget til domstolen med ge¬ 
nerel kompetence og fik fuldstændig føderal 
jurisdiktion og specificeret lokal jurisdiktion. 22 
Den reviderede Organic Act fra 1954, områdets 
nugældende lov, henlagde yderligere dømmende 
magt på Jomfru-øeme i Distriktsdomstolen og i 
domstole nedsat ved lov. 23 Den erstattede de tre' 
politiretter og ungdomsdomstolene med to byret¬ 
ter på St. Thomas og St. Jan. 24 1 1965 blev de to 
byretter forenet til en enkelt domstol kaldet 


958 (1967); Government of the Virgin Islands v. Rijios, 
285 F. Supp. 126, 6 V.1.474 (D.V.I. 1968).. 

16 Se Convention Between the United States and Denmark, 
Cession of Danish West Indies, 4. august 1916, United 
States-Denmark, 39 Stat. 1706. 

17. Se Merwin, »The U.S. Virgins Come of Age«, 3 VJ. Bar 
Journal 35(1989) (indeholder en kort historisk oversigt),, 

18. 28 Encyclopedia Americana Virgin Islands 149 (1977). 

19. The Organic Act af 3.. marts 1917, section 2,39 Stat. 171 
(nugældende version i 48 U.S.C. Section 3924 (1984)). 

20.. 1921 Municipa! Codes, Title I, ch, 1, Section 1„ 

21. S. st. Section 11. 

22. 22. juni 1936, ch. 699, Section 25, 49 Stat. 1813., 

23. 48 U.S.C. Section 1612 (1990). 

24„ St. s. Section 1611. 

Jomfru-øernes byret 25 og i 1977 blev dens navn 
ændret til Jomfru-øernes Tenitorialdomstol. 26 
Siden 1990’erne har Temtorialdomstolen haft 
fuld jurisdiktion over alle civile og kriminelle 
sager i området. 27 

Jomfru-øernes Distriktsdomstol er speciel, 
idet den ikke alene har kompetence som en 
amerikansk føderal domstol, men også fungerer 
som områdets skattedomstol og som midlertidig 
appeldomstol for Territorialdomstolen. 28 Et panel 
af dommere bestående af to dommere fra Di¬ 
striktdomstolen og én dommer ffa Territorial¬ 
domstolen prøver ankesagerne fra Territorial¬ 
domstolen. 29 Distriktsdomstolens endelige af¬ 
gørelse af ankesager fra Territorialdomstolen kan 
prøves ved den 3. føderale appelret. 30 

Forlig af konflikter 

Af alle de eksisterende sider af domstolssystemet 
på Jomfru-øerne og de tidligere Dansk-vestindi¬ 
ske Øer 31 har forlig af civile konflikter i højeste 
grad berørt og vil fortsætte med at berøre »the 
daily lives of the man on the Street« for ved for¬ 
lig »... the judges are called upon not only to try 
to effect a reconciliation of the differences of the 
parties, but to administer to the gamut of human 
resources.« 32 


25. 4 V.I.C Section 3 (1966); 8. februar 1965, nr. 1291 
Section 14, Sess. L. 1965, Pt. I, s. 11. 

26. 4 V.I.C. Section 2 (1976); 9. september 1976, nr. 3876 
Section 1, Sess.. L. 1976, s. 187. 

^ V.I.C. Section 76(a); Se Resnick, »Recent Jurisdictio- 
nal Development in the Court System of the Virgin 
Islands«, 16 North Carolina J. Ofint. L. & Commercial 
Regulation 631-639 (1991). 

28. Section 22(a) i den reviderede Organic Act fra 1954, 
med ændring og vedtagelse af Jomfru-øemes lovgivende 
forsamling, ændret til 4 V.I.C. Section 76(a). 

29., 48 U.S.C. Section 1613 (1990), ændret til, lov af 5. okto¬ 
ber 1984, Pub. L No. 98-454, 98 Stat, 1739 

30. S. st. 

31. De Dansk-vestindiske Øer er navnet på Jomfru-øerne før 

1917, hvor øerne var en dansk koloni. 

32. Se Micheal, »Traffic Courts of the Virgin Islands«, 2 
V.I. Bar Journal 33, 36-37 (1968). 


i 11852 skrev pastor John P. Knox i sin frem¬ 
stilling af retssystemet pa de Dansk-vestindiske 
t Øer, at alle civile søgsmål først blev forelagt 
J Forligsdomstolen, muligvis den vigtigste institu¬ 
tion dengang, således at parterne fik mulighed 
for at forliges i mindelighed og undgå retssag. 33 
Pastor Knox tilføjede at: 

>>[a] party complaining, sends his complaint to one of the 
judges; upon which the complainant and defendant are both 
cited to appear at the next ordinary session. The judges, upon 
this, give their opinion, and seek to settie the difficulty by 
some amicable proposition. If this be acceded to, and signed 
by both complainant and defendant, and they must now 
abided by them without any appeal.. If these terms are not 
kept, the sheriff at once proceeds to enforce their execution 
If no reconciliation can be effected, the case goes up at once 
to the Town-court.« 34 

Forligsdomstolen var sammensat af to dommere 
valgt hvert ar blandt beboerne i området og 
byretsdommeren (d.v.s. fra den ret, der tager sig 
af de egentlige retssager), som kun var med for 
at give juridisk bistand, men ikke havde stem¬ 
meret. Pastor Knox var sa imponeret over For- 
ligsdoms tolen, at han roste den højt og var over¬ 
rasket over, at den ikke var blevet introduceret i 
alle lande. 36 

I Clen v. Jorgensen 37 fremhævede den fødera¬ 
le appelret retsprocessen, der var almindelig be¬ 
nyttet på de Dansk-vestindiske Øer og bemærke¬ 
de, at alle sager var: 

»... begun in what is called the reconciling court. 

To the judge of this court the parties submit their 


33. John B. Knox, »A Historical Account of St. Thomas«, 
WJ.-166-171 (1852), genoptrykt under titlen »Knox 
Original History of the Danish West Indies Islands«, 
1688-1848 (findes i the van Scholten Collection of the 
Enid M. Baa Library, St. Thomas, Jomfru-øemel. 

34. Knox s. 168-169., 

35. S.sL 

36. S. st. s. 169. Ud af 383 sager, der falev forelagt Forligs¬ 
domstolen i 1849, blev der i 226 tilfælde indgået forlig 
i mindelighed, 10 sager var ikke egnede, 147 sager blev 
henvist til appeldomstolen, og ud af de anførte 147 sa^er 
blev kun 25 ført for en domstol. S. st. 

37. 265 f. 120; 1 V.1.497 (3rd Cir. 1920). 

controversy quite mformally, endeavors to re- 
concile their differences. In vindication of such 
informal judicial procedure it is interesting to 
leam that most of the litigation in these islands is 
successfully ended in this court. If, however, the 
judge fails to compose the controversy by pro- 
cess of reconciliation, ... the case is then trans¬ 
ferred to the ordinary or district court. In this 
court the same judge sits (always in presence of 
two court witnesses, presumably representing the 
public) and hears the case without a jury ... oral 
evidence is seldom presented. The case is tried 
on written pieas... [that]... bearno resemblance 
in name or number to pleadings either at com- 
mon law or under code practice. They contain a 
recital of what the parties regard to be the evi¬ 
dence bearing on their respective sides, supple¬ 
mented by discursive argument ... When the 
pleadings end, the judge enters the court’s judg- 
ment. From this judgment ... an ‘appeal’ was 
‘allowed’ to the Supreme Court of Denmark. 
There the whole record was reviewed de novo, 
without regard to whether the proceeding below 
was in equity or at law, for, as we are informed, 
no such distinction existed.« 38 


Denne mulighed for forlig eksisterede på de 
Dansk-vestindiske Øer og dens arv fortsætter i 
dag på Jomfru-øerne. På nuværende tidspunkt er 
det muligt at forlige civile konflikter i mindelig¬ 
hed ved Territorialdomstolen uden at gribe til 
formel retsproces, men i modsætning til den 
gamle Forligsdomstol er det ikke påbudt at for¬ 
ligsbehandle alle tvister, før man anlægger sag. 39 


Forligsprocessen ved territorialdomstolen 

Forlig er en mulighed for før-proces, der står til 
rådighed for en part i en tvist. En part i en tvist 
kan til at begynde med anmode om forlig i stedet 
for at anlægge sag, eller parten kan ufrivilligt 
blive indkaldt af dommeren for Territorialdom- 


38. 265 f s. 123-124. 

39 . 4 V..I..C.. Section 141-142 . 

stolen for at forlige tvisten. 40 Selv om begrebet 
forlig i juridiske kredse nogle gange forveksles 
og benyttes i flæng med mægling, er den største 
forskel mellem dem, at forlig er et før-processu- 
elt værktøj, og at mægling benyttes under pro¬ 
cessen for at hjælpe ved løsning af konflikten. I 
modsætning til, hvad der gælder for mæglere, 
behøver en dommer ved et forligsmøde ikke 
nødvendigvis at forblive upartisk, men kan dan¬ 
ne sig en mening omkring spørgsmålet, en me¬ 
ning der er ugunstig over for en af parternes 
standpunkt. Meningen kan komme til udtryk i 
bemærkninger og anbefalinger for at løse kon¬ 
flikten. Dommeren for Territorialdomstolen kan 
tilmed fremsætte henstillinger for løsning af kon¬ 
flikten,, Dommeren ved et forligsmøde retter sig 
efter, hvad hun eller han tænker, ledet af princip¬ 
per om upartiskhed, lighed og retfærdighed. 41 

To vigtige pointer skal fremhæves vedrørende 
dommernes rolle i denne proces. For det første 
spiller dommeren almindeligvis en særligt aktiv 
rolle i bestræbelserne på at få parterne til i min¬ 
delighed at blive enige om en løsning. For det 
andet, når en sag er indbragt i forligsafdelingen 
af Territorialdomstolen, er dommeren, som leder 
forligstvisten, normalt ikke den dommer, der 
senere har sagen, hvis der skal føres proces. Der 
eksisterer imidlertid ikke nogen lov eller praksis, 
der forbyder dommeren, som har forsøgt at forli- 


40. Enhver part i en sag af civilretlig karakter, som efter 
hans eller hendes opfattelse muligvis kan løses uden at 
bringe sagen for domstolene kan ansøge om forlig,, Arti¬ 
kel 71 i the Rules Goveming the Territorial Court., 5 
App V..I.C. IV R. 71 (1987).. Hvis den for dommeren 
virker som en konflikt, der egner sig til løsning gennem 
forlig, skal han indkaldes til forlig, der forkyndes for 
indstævnte, og henvise ham til at møde op til ét uformelt 
møde, S. st. På den anden side kan parter, der frivilligt 
møder sammen, indgive deres tvist til løsning gennem 
forlig, uden at der bliver indkaldt til forlig. S. st., ved 
artikel 73. 

41, En dommer fra Territorialdomstolen, der behandler en 
forligssag, bestræber sig på at fremkalde en venskabelig 
løsning af konflikten, der er i overensstemmelse med 
loven. Artikel 72(a) i Rules Goveming the Territorial 
Court of the Virgin Islands, 5 App V.I.C. Section IV R. 
72(a). 

ge tvisten, atiede retten under den følgende sag - 
dette sker sjældent, bortset fra enkelte familieret¬ 
lige tvister. 

Dommeren er ikke bundet af loven eller bevi¬ 
serne. Målestokken er fornuft, common sense, 
rimelighed og moral. Når det virker, finder par¬ 
terne en løsning, der stemmer med deres egentli¬ 
ge interesser og undgår dermed en strikt retsan¬ 
vendelse, hvis alt- eller intet-løsninger kan for¬ 
hindre genoprettelsen af forholdet mellem parter¬ 
ne. Om nødvendigt kan dommeren dels undersø¬ 
ge tvistens kendsgerninger ved spørgsmål til 
relevante personer eller ved at undersøge det 
sted, uenigheden angår, dels indkalde et vidne til 
et uformelt møde eller en formel afhøring og 
tilmed skaffe en udtalelse fra en sagkyndig. 

Endvidere er hele forligsprocessen ganske 
uformel og helt overladt til dommerens skøn . 43 
Mødet er ikke offentligt, og parterne giver al¬ 
mindeligvis møde enkeltvis, idet deres fjendtlige 
indstilling dels kan gøre det svært at afklare 
kendsgerningerne, dels kan skabe en atmosfære, 
der ikke bidrager til kompromis. Kun i ganske 
særlige sager bliver begge parter i en tvist ind¬ 
kaldt sammen. 

Efter en indledende og sagsopklarende drøf¬ 
telse anmoder dommeren sædvanligvis begge 
parter om at møde enkeltvis for at forklare deres 
opfattelse af sagen. Her er det igen vigtigt, at 
dommeren tillader parterne at fremlægge sagen 
fuldt ud, herunder de kendsgerninger, der måske 
er irrelevante for de juridiske spørgsmål, og at 
dommeren lytter med tålmodighed og forståelse. 
Dommeren må vinde parternes tillid og må op¬ 
træde upartisk. Når den nødvendige tid er an- 4 
vendt på det indledende stadium, foreslår dom- 4 
meren almindeligvis et kompromis, hvor han 
sædvanligvis anbefaler flere forskellige mulighe- 


• der; parterne bliver rådet til at tænke over disse 
og overveje muligheden for yderligere indrøm¬ 
melser. 

I det sidste stadium af forligsprocessen frem¬ 
lægger dommeren ofte et konkret løsningsforslag 
for parterne og opfordrer dem til at acceptere det 
En part accepterer måske den andens sidste til¬ 
bud, eller begge accepterer måske dommerens 
forslag. Hvis en løsning nås, bliver den nedskre¬ 
vet i form af et forligsresumé, en aftale eller af¬ 
gørelse, og den bliver underskrevet af de striden¬ 
de parter, således at løsningen får virkning som 
en endelig dom . 44 Dommeren vil formelt afslutte 
forligsprocessen, hvis det konstateres, at der kun 
er en lille chance for en venskabelig løsning af 
tvisten. Endvidere kan dommeren afslutte pro¬ 
cessen uden at tillade parterne at nå deres egne 
konklusioner, hvis indholdet afen foreslået afta¬ 
le ville være stridende mod lov og ærbarhed . 45 
Parterne kan anlægge civilt søgsmål, hvis for- 
ligsprocessen afsluttes uden succes. 

En gennemgang af Territorialdomstolens Års¬ 
beretning 46 viser, at forligsprocessen ikke bliver 
udnyttet fuldt ud af de stridende parter og advo¬ 
katerne, selv om processen kan være billigere, 
hurtigere og mere liberal end streng retsanven¬ 
delse, og kan være mindre stigmatiserende end at 
føre en retssag . 47 


4„. Artikel 72(a) 1 Rules Goveming the Territorial Court 
43. Mødet foretages uformelt af dommeren på hans kontor. 
Artikel 72(a) 1 the Rules Goveming the Territorial Court. 
Dommeren kan høre parterne og deres vidner og kan 
kræve forklaringer under ed, men er ikke bundet af be- 
visumiddelbarhedsprincippet. S. st. 

44. Artikel 72(c) i the Rules Goveming the Territorial Court, 
5 App. V.I.C. Section IV R. 72(C)(1982). 

45. En dommer skal bestræbe sig på at fremkalde en løsnin- 
af konflikten ved forlig, der er i overensstemmelse med 
loven. Artikel 72(a) i the Rules Goveming the Territorial 
Court, s. st. 

46. Annual Reports of the Territorial Court of the Virgin 

Islands, 1991 til 1994. 0 • 

47. Warren Burger, tidligere retspræsident ved Højesteret i 
U.S.A., sagde engang: 

People with problems, like people with pains, want re¬ 
lief, and they want it as quickly and inexpensively as 
possible. 

Vicious Lesal SpiraK 16 Iuds ° s Joumal 

Typer af tvister bedst egnet til forlig 
I teorien kan det se ud som om, at næsten alle 
civile konflikter kan løses ved forlig. Hvilken 
type af sager, der er bedst egnet til forlig, vil 
afhænge af en række af praktiske hensyn: forhol¬ 
det mellem parterne, hensynet til parternes rela¬ 
tion efter et forligsmøde, spørgsmålet om hvor¬ 
vidt direkte drøftelse mellem parterne er uprak¬ 
tisk eller har været prøvet og er mislykket samt 
sagens kendsgerninger. 

Under hensyn til de praktiske overvejelser, 
der her er skitseret, kan nævnes nogle eksempler 
på „den type af tvister, der er egnet til forlig: (1) 
tvister mellem naboer over støj, affald, anvendel¬ 
se af grundstykker, børn o.s.v.; (2) tvister mel¬ 
lem forbrugere og lokale forretningsdrivende om 
varer og tjenester; (3) tvister mellem familie¬ 
medlemmer; (4) tvister mellem medarbejdere om 
private forhold, der forstyrrer arbejdsindsatsen; 
(5) tvister mellem udlejere og lejere; og (6) kon¬ 
traktsmæssige tvister. 

Som følge deraf udgør forlig et konfliktløs- 
ningsaltemativ til formel afgørelse i tvister, hvor 
retsanvendelse ikk e er et tilfredsstillende redskab 
for parterne. Parterne ønsker f.eks. at fortsætte et 
privat eller forretningsmæssigt forhold, at be¬ 
grænse offentlig omtale af tvisten, at begrænse 
omkostningerne eller at løse deres tvist hurtigt. 
På den anden side er forlig ikke hensigtsmæssig, 
hvis det er vigtigere for en part at skabe juridisk 
præcedens end at løse tvisten i stilhed, eller hvis 
en part er inkompetent, eller ikke ønsker at delta¬ 
ge i forlig. 


Kritik 

Fremgangsmåden ved forlig er ukendt for nogle 
af områdets advokater og kritiseres af andre. Kri¬ 
tikken samler sig om dommemes påståede tilsi¬ 
desættelse af væsentlig lovgivning og forsøg på 
at gennemtvinge traditionelle samfundsværdier 
på bekostning af moderne juridiske begreber. De 
samme kritikere hævder yderligere, at dommerne 
gør dette ved at udsætte parterne for et socialt 
pres af en næsten tvingende eller autoritær 
karakter. Andre påstår, at dommerne ofte ikke 

bekymrer sig om indholdet af en ordnin g, me n 
med det samme prøver at gennemtvinge indbyr¬ 
des indrømmelser fra parterne uden at stille sag¬ 
lige og andre spørgsmål på en måde, der gør det 
muligt for parterne at danne sig en velorienteret 
mening. Mistillid til processen er også alminde¬ 
lig udbredt blandt borgerne og områdets advoka- 


Forslag til at forbedre forligsprocessen 

Denne forfatter anbefaler følgende for at opnå en 
mere effektiv forligsproces ved Temtorialdom- 
stolen: 


1. At dommeren ikke udtrykker nogen opfattel¬ 
se af det sandsynlige udfald af sagen under en 
proces. Giver dommeren udtryk for en opfat¬ 
telse om juridiske eller bevismæssige spørgs¬ 
mål, skal opfattelsen nævnes som en ud af 
mange faktorer, der skal tages i betragtning, 
og dommeren skal fremstille sin opfattelse 
som en foreløbig opfattelse alene baseret på 
de fremførte beviser. 

2. Et systematisk og detaljeret uddannelsessy¬ 
stem for dommere bør etableres for at forbed¬ 
re kvaliteten af forligsprocessen. Udviklingen 
af et uddannelsesforløb vil på længere sigt 
gøre forlig mere attraktivt for stridende parter 
og advokater. 

3. Parterne i striden skal ikke omtales som sag¬ 
søger og sagsøgte, men skal omtales som 
»fremsætter«, vedrørende den part der tager 
initiativet til forlig, og »svarende« for den 
anden part, der deltager i forligsprocessen. 
Dette er nødvendigt for at undgå, at det får 
udseende af en fjendtlig handling og for at 
fremme en mere venskabelig atmosfære mel¬ 
lem parterne. Endvidere bør ethvert indlæg 
(f.eks. anmodning om forlig, svar o.s.v.) og 
officielle retsdokumenter (f.eks. samtykkeer¬ 
klæring, forligsafgørelse o.s.v.) omtales på 
den førnævnte måde. 

4. Ingen optegnelser over forligsprocessen eller 
mødet skal bevares af domstolen. 

5. Forligsprocessen skal altid være genstand for 
fortrolighed, og parterne kan ikke ved en 
efterfølgende retssag anvende materiale fra 
forligsmødet - herunder synspunkter, menin¬ 
ger, erklæringer, indrømmelser, begæringer 
eller påberåbe sig en parts villighed til at fin¬ 
de en løsning på et særligt grundlag. 

6 . Medmindre der er aftalt andet, skal det ved 
lov forbydes den dommer, der har deltaget 
ved forligsprocessen, at medvirke ved enhver 
efterfølgende retssag; 

7. Det skal ved lov forbydes parterne at foretage 
nogen handlinger under forligsprocessen for 
at iværksætte voldgiftsmæssige eller andre 
juridiske foranstaltninger, medmindre det 
efter parternes opfattelse er nødvendigt med 
sådanne skridt for at bevare rettigheder. 

Konklusion 

Begrebet forlig, der er gået i arv fra de Dansk¬ 
vestindiske Øers ret, har vist sin værdi gennem 
tiderne og er på en modificeret måde blevet et 
kemeelement i opbygningen af retssystemet på 



U.S.A.’s mindste yderpost, de vestindiske Øer. 
Forlig betragtes ikke som et tilbageskridt eller en 
undertrykkende foranstaltning, tværtimod kan 
det, i de rette sager, være mere effektivt og ret¬ 
færdigt. Forlig gør det muligt for beboerne på 
Jomfru-øerne at få nem adgang til domstolene og 
mulighed for at få en aftale i stand gennem kom¬ 
promis. Problemerne ved forligsprocessen skal 
tages alvorligt, og forbedringer er nødvendige. 
På den anden side vil det være forkert at under¬ 
vurdere værdien af forlig ved at overse de mange 
sager, hvor en dommer på grundlag af en fornuf¬ 
tig overvejelse af juridiske principper er i stand 
til at benytte sin viden, erfaring og sagkundskab 
til at bistå ved en venskabelig løsning af en tvist. 

Endelig vil en større brug af forligsmulighe¬ 
den af advokaterne på Jomfru-øeme give dom¬ 
merne ved Territorialdomstolen mere tid til at 
koncentrere sig om de sager, der kræver, hvad 
højesteretsdommer Oliver Holmes engang kaldte 
»the magnificent deliberateness« ved en rets- 


48. Cuomo, »The Truth of the »Middle Way«« 39 Arbitra- 
tion Journal 4 (1984) [den citerede bemærkning er sagt 
af dommer Holmes],. 

